CELEX: 62013CN0360
Language: ro
Date: 2013-06-27 00:00:00
Title: Cauza C-360/13: Cerere de decizie preliminară introdusă de Supreme Court (Regatul Unit) la 27 iunie 2013 — Public Relations Consultants Association Ltd/The Newspaper Licensing Agency Ltd și alții

7.9.2013   
            
            
               RO
            
            
               Jurnalul Oficial al Uniunii Europene
            
            
               C 260/28
            
         Cerere de decizie preliminară introdusă de Supreme Court (Regatul Unit) la 27 iunie 2013 — Public Relations Consultants Association Ltd/The Newspaper Licensing Agency Ltd și alții
   (Cauza C-360/13)
   2013/C 260/50
   Limba de procedură: engleza
   
      Instanța de trimitere
   
   Supreme Court of the United Kingdom
   
      Părțile din procedura principală
   
   
      Reclamantă: Public Relations Consultants Association Ltd
   
      Pârâți: The Newspaper Licensing Agency Ltd și alții
   
      Întrebările preliminare
   
   În cazul în care:
   
               (i)
            
            
               un utilizator final vizualizează o pagină web fără să descarce, să imprime sau să inițieze copierea acesteia;
            
         
               (ii)
            
            
               pe ecran și în memoria „cache” internet stocată pe hard diskul utilizatorului final se creează în mod automat copii ale acestei pagini web;
            
         
               (iii)
            
            
               crearea acestor copii este esențială pentru procesele tehnice implicate într-o navigare pe internet corectă și eficientă;
            
         
               (iv)
            
            
               copia de pe ecran rămâne pe ecran până când utilizatorul final părăsește pagina web în cauză, moment în care aceasta este ștearsă în mod automat prin funcționarea normală a computerului;
            
         
               (v)
            
            
               copia cache rămâne în memoria cache până când este suprascrisă de alte materiale rezultate în urma vizualizării de către utilizatorul final a altor pagini web, moment în care aceasta este ștearsă în mod automat prin funcționarea normală a computerului și
            
         
               (vi)
            
            
               copiile sunt păstrate pentru o perioadă care nu depășește durata proceselor obișnuite asociate cu utilizarea internetului menționată la punctele (iv) și (v),
            
         aceste copii sunt (i) provizorii, (ii) tranzitorii sau accesorii și (iii) o parte integrantă și esențială a unui proces tehnic în sensul articolului 5 alineatul (1) din Directiva 2001/29/CE (1)?
   
      (1)  Directiva 2001/29/CE a Parlamentului European și a Consiliului din 22 mai 2001 privind armonizarea anumitor aspecte ale dreptului de autor și drepturilor conexe în societatea informațională (JO L 167, p. 10, Ediție specială, 17/vol. 1, p. 230).